Výbor pri Msč Hrboltová ,ul.Potočná 3 ,034 05 Ružomberok-Hrboltová ,

Titl.
Mesto Ružomberok

Primátor MUDr.Igor Čombor

**Vec : PRIPOMIENKY Výboru Msč Hrboltová k Zmene a Doplnku č.2 UPM - zmena trasy D1 -**

Pripomienky Výboru Msč Hrboltová k zámeru vybudovať západný portál tunela Čebrať v Msč Hrboltová , nad obytnou zónou , v časti Pruty .

Výbor Msč vyzýva kompetentné strany, investora , projektantov investora, aby zohľadnili  technické riešenia a návrhy , ktoré sa ukázali ako nerealizovateľné už pri prvom technickom návrhu úseku diaľnice D1 ponad Hrboltovú.

1.Do navrhovanej lokality západného portálu vedú len úzke obecné komunikácie , ktoré neumožňujú prejazd stavebnej techniky a to z hľadiska statiky ciest, pravouhlých križovatiek , tesnej blízkosti rodinných domov pri komunikáciách. Pri realizácii stavby hrozí vznik rozsiahlych materiálnych škôd vo verejnom aj súkromnom sektore /zničené komunikácie, poškodené rodinné domy / čo môže smerovať len k protestom a občianskym nepokojom. / viď . protesty v Novej Hrboltovej /.

2.Netreba zabúdať, že k portálu musia viesť komunikácie pre techniku záchranárskych  zabezpečovacích a požiarnych útvarov, čo daná lokalita neumožňuje .

3.Pred a nad ulicou Záskalie sa majú budovať 2 mosty, pritom k tomuto miestu neexistuje žiadny použiteľný prístup, mosty sa majú budovať v tesnej blízkosti rodinných domov / rod.Králova 10 m,rodina Sliačanová 30 m od rodinných domov !! /. Pracovníci stavebnej firmy MOTA ENGIL ,ktorá mala budovať 1.variantu diaľnice vyjadrovala nesúhlas nad neraalizovateľným projektom a prístupovými cestami v tejto loklaite .Tvrdili, že sa tento úsek nedá budovať spôsobom „po telese dialnice“, tak ako to deklarovali manageri a plánovali dodatočne  budovať prístupové cesty, čo v ťažkom teréne nie je jednoduché ani lacné .**A teraz, keď sa prepracuváva projekt, noví projektanti sa chcú v tomto kritickom úseku vrátiť k pôvodnému projektu !!**

4.Parabolický tvar pohoria Šípskej Fatry ponad Hrboltovú dáva predpoklad, že hluk z áut sa bude odrážať naspäť do ulíc Záskalie, Ostrá a Na pruty, čo natrvalo negatívne ovplyvní životné prostredie obyvateľov.

5.Výstavba portálu, zaťaží povrchové vrstvy hornín nad obytnou zónou, čo v geologicky nestabilnom teréne Hrboltovej može mať katastrofálne následky pre celú ul.Ostrú , ako to poznáme z výstavby z  iných častí Slovenska .

6.Z hľadiska ďaľšieho rozvoja Msč Hrboltová je v danej lokalite vhodnejšie plánovať IBV, pretože na bývanie je toto naozaj vhodné a krásne miesto.

7. Prevádzka západného portálu tunela nad Hrboltovou bude mať **TRVALÝ negatívny ekologický dopad na celú obec** .V katastri Hrboltová je už vybudovaná spoločná priemyselná Čistiareň odpadových vôd, ktorá už dnes významným spôsobom zhoršuje životné prostredie obce, preto budovanie ďaľšej ekologickej záťaže je neprijateľné, tak z hľadiska zákona ako aj morálky.

 Všetky tieto spomínané problémy, ktoré možno zhrnúť do problémov  ekológie, občianskych práv a technických problémov, **sa dajú jednoducho vyriešiť predĺžením plánovaného tunela o cca 0,5 km, čím by sa portál tunela posunul z obytnej zóny do extravilánu Msč .** Keďže sa jedná o trvalú ekologickú záťaž, tak argumenty o finančnom navyšovaní výdavkov nemôžu rozhodovať a v konečnom dôsledku možno predpokladať, že ani nebudú výrazne vyššie voči reálnym nákladom, ktoré pri realizácii tohto variantu vzniknú / bude potrebné stavať nove prístupové cesty ,nahrádzať verejné a súkromné škody, vykúpiť ďaľšie pozemky, budovať protihlukové steny atď. / a nehovoriac o nevyčísliteľných environmentálnych škodách .

**Občania Hrboltovej vyzývajú Mesto Ružomberok – p.primátora, aby chránil verejný majetok, súkromný majetok občanov, ako aj životné prostredie, aby trval na predĺžení tunela a výstavbe portálu navrhovaným spôsobom.**

V Hrboltovej 6.8.2015

Predseda Výboru Msč

Ing.Anna Šanobová